Jonas Algirdas Antanaitis

Jonas Algirdas Antanaitis (1921 m. rugpjūčio 19 d. Rimšinių k., Pakruojo rajonas – 2018 m. rugsėjo 9 d.) – buvęs Lietuvos ūkio, politinis ir visuomenės veikėjas.Jonas Algirdas Antanaitis. Visuotinė lietuvių enciklopedija. Nuoroda tikrinta 2021-08-14.

 Biografija 

Tėvas ūkininkas daugelį metų buvo Pašvitinio valsčiaus viršaitis. Baigė Joniškio gimnaziją, 1939 m. įstojo į Vytauto Didžiojo universiteto Inžinerijos fakultetą, kurį 1944 m. baigė ir įgijo inžinieriaus statybininko specialybę.

1944 m. universitete pradėjo dėstyti statybos darbų organizavimą. Dar studijuodamas dalyvavo ateitininkų veikloje. 1941 m. birželio 23 d. sukilimo dalyvis. Nuo 1942 m. dalyvavo pogrindinėje Lietuvių fronto veikloje. 1944 m. rudenį vienas iš Lietuvos išlaisvinimo tarybos iniciatorių. 1945 m. vasarą sovietinio saugumo suimtas ir nuteistas už politinę veiklą. Iki 1954 m. kalėjo šiaurėje, daugiausia Vorkutos specialaus režimo lageryje.

1957 m. sugrįžęs į Lietuvą dirbo projektuotoju, 1977–1995 m. Pramonės statybos projektavimo instituto vyriausiasis konstruktorius. Nuo 1995 m. spalio 14 d. iki 1996 m. lapkričio 22 d. Seimo narys.

Buvo Sukilėlių sąjungos pirmininko pavaduotojas. Sutuoktinė Janina, vaikai Paulius, Vytautas.Jonas Algirdas Antanaitis. Vrk.lt. Nuoroda tikrinta 2021-08-14.

 Įvertinimas 
2000 m. apdovanotas Kariuomenės kūrėjų savanorių medaliu, Lietuvos nepriklausomybės medaliu, 2001 m. Vyčio Kryžiaus ordino Riterio kryžiumi.

 Bibliografija 

 Tautos teisė sukilti: medžiaga ir dokumentai 1941 m. Birželio sukilimui įvertinti. Lietuvos 1941 metų birželio 23-28 dienų sukilėlių sąjunga (sudarė Jonas Algirdas Antanaitis, Alfonsas Žaldokas). – Kaunas: Atmintis, 2001.

 Išnašos 

Kategorija:Seimo nariai
Kategorija:Lietuvos disidentai
Kategorija:Lietuvos konstruktoriai
Kategorija:Ateitininkai